
Cuelyn Wever-Croes 


PROME MINISTER 


BIENESTAR DI 


Y: 


NOS MUCHANAN [_ 
TA PRIORIDAD 


Prome Minister Evelyn Wever-Croes 
tabata presente dialuna merdia, hunto 
cu Minister Rocco Tjon, na Centro pa 
Hoben y Famia, na unda a tuma luga 
e "soft opening" di e Loket di Plan pa 
Mayor. Prome Minister a splica cu Aruba 
ta conoce un di e porcentahenan mas 
halto di divorcio, y hopi biaha un divorcio 
no ta un proceso placentero. 


Importante si ta, pa semper, si tin yiunan 
envolvi, tur decision cu wordo haci, 
durante e proceso aki, ta na bienestar 
di nan. Aki ta unda e proyecto di Plan di 


Mayor ta di gran beneficio, pasobra e ta 
brinda e asistencia necesario, riba con 
pa tuma e miho decisionnan na bienestar 
di e yiunan. 


Na momento di un divorcio, semper tin 
un di e mayornan cu tin mas di perde, 
pero na final e yiunan no mag wordo 
perhudica. Tambe hopi biaha e persona 
den e proceso, ta sinti cu esaki ta algo 
personal y no ta desea di papia cu niun 
hende. 


Pero estudionan cientifico ta demostra 


E PROYECTO 


DI PLAN 
DI MAYOR 
A BIRA 
REALIDAD 


ERES 


cu ayudo ta importante, y ta necesario 
pa tuma e ayudo aki, specialmente pa e 
yiunan, pasobra nan ta e factor principal 
durante un divorcio. Aworaki cu е 
proyecto di Plan di Mayor, mayornan por 
haya e asistencia necesario, riba con pa 
tuma e miho decisionnan den bienestar 
di e muchanan. E proyecto aki ta yuda 
pa e parehanan no 


wak otro como ex pareha, sino como 
mayornan di nan yiunan. E ta na su luga 
pa semper brinda e yiunan e miho trato 
cu e mesun alegria cu dia cu el a nace. 

Continuocion PROYECTO PLAN DI МАҮОК..... 

E Plan di Mayor, lo wordo ancra den 
ley prome cu fin di aña, y lo bin cu e 
obligacion na mayornan, ora di separa, 
pa tin un plan di con ta bay atende cu 
e muchanan. No mas loke hues of 
voogdijraad ta bin си ne, sino un plan cu 
e mayornan ta sostene y duna tur di nan 
mes pa bienestar di e muchanan. 


E muchanan semper mester keda e 
prioridad, y nan tin derecho pa ta feliz y 
por desaroya sin mucho problema den 


bida. P'esey e proyecto aki ta importante. 


"Mi kier gradici tur esnan cu a haci e 
proyecto aki un realidad. Un danki na 
Minister Rocco Tjon pa a duna tur di su 
banda pa e proyecto aki continua, y cu 
awe nos por a yega asina leu. 


Tambeun dankina Michella Steenvoorde- 
Lacle cu ta e motor tras di proyecto aki. 
Si no ta pa boso cu a insisti riba esaki, 
awe nos no lo tin e herment importante 


aki pa brinda esnan cu tin mester di e 
ayudo. 


Tur dia tin retonan den nos caminda pa 
loke ta e situacion financiero, y tambe 
riba hopi otro cos mas, pero e tipo di 
temanan aki no mag di keda sin haya 
atencion. P'esey un danki di curason, y 
pabien cu e logro aki. Mi ta spera cu tur 
mayor haci uzo di tur e apoyo cu nan por 
haya di e proyecto aki", Prome Minister a 
expresa. MN 

Evelyn Wever-Croes: 


PROME MINISTER А ATENDE E DI DOS 


‘SUB NATIONAL 
ISLAND 
JURISDICTION 
CONFERENCE” 


NA UNIVERSIDAD DI ARUBA 


Diamars mainta, Prome Minister Evelyn Wever-Croes tabata 
presente na Universidad di Aruba pa atende e di dos ‘Sub 
National Island Jurisdiction Conference”. Durante su discurso, 
Prome Minister a indica cu Aruba, mey mey di tur otro crisis, ta 
atendiendo cu e crisis di cambio climatico. E diferencia ta cu e 
crisis di cambio climatico no ta asina visibel, manera covid, of 
un guera, y no ta dal e pais direct, sino poco poco. 


Na Aruba tin temporadanan hopi largo di secura y despues ta 
bin un tempo intenso di awacero, cu ta causa awendia mas daño 
cu antes. E careteranan ta den mas mal condicion, pasobra e 
cambio climatico ta kibra loke tin, cu e resultado cu Gobierno lo 


Фи 


A 


Participantenan presente 
di paisnan grandi ta un 
muestra cu tin interes 

den e desaroyo di Aruba. 


mester inverti mas placa pa drecha nan. E preocupacion mas 
grandi ta e beachnan cu ta un di e factornan importante, ya cu 
esey ta loke ta trece nos turistanan, cu ta genera entrada pa 
pais Aruba. E beachnan ta wordo afecta door di uzo di hopi 
hende, pero tambe di cambio climatico. 


Prome Minister a indica cu cambio climatico tin retonan 
grandi, y p'esey ta necesario pa tin un Gobierno cu vision. Pa 
atende miho cu e tematica aki, Gobierno a institui e comision 
‘Climate Change Council, encabesa pa Minister Ursell Arends. 
E comision ta encarga pa bin cu proposicionnan, di con ta 
bay atende cu e problematica aki. Ministerio di Infastructura, 
tambe ta adaptando e leynan, reglanan, y diferente maneho 
pa atende cu cambio climatico, y pa tene cuenta cu ora ta 
construi den futuro, ta exigi un poco mas. 


"Mi kier reitera cu Gobierno ta atendiendo cu e crisis aki, y 
ta consciente cu tin algun cos cu mester wordo adapta. E 
fundeshi di nos legislacion ta bon, pasobra e ta tene cuenta 
cu cambionan, pero ta importante pa percura pa cumpli cu e 
leynan. Mi ta felicita Universidad di Aruba cu e organisacion di 
e conferencia aki. Mi ta sumamente impreciona cu e nivel di e 
conferencia, mirando cu aunke e topico ta basa riba e islanan, 
toch tin participantenan di paisnan grandi presente. Esaki sigur 
ta un muestra, cu tin hopi pais interesa den e desaroyo di pais 
Aruba", Prome Minister a expresa. ш 

CANTIDAD DI DESPERDICIO COLECTA 
A A BON DEN BARIO 
41 BAKI DI BULK/MIX WASTE 
22 BAKI DI METAL & E-WASTE 
12 BAKI DI GREEN WASTE 
1 BAKI DI DESPERDICIO DI TAIRA 
1 BAKI DI DESPERDICIO DI CONSTRUCCION 
1 BAKI DI DESPERDICIO DI CARTON 


ieo E haruba org/limpilimpi 


y 

Z | Serlimar Containers В BOOLCHAND'S 

Minister Ursell Arends: 


Un Exitoso Edicion di 


BAKI DEN BARIO NA DAKOTA 
BAI | РД La h BA è А ОА АКО Ё A 
a Mira Mas cu 540 Auto Trece Desperdicio 
Diasabra ultimo a tuma luga e di cuater edicion di Baki den Bario na Dakota. Baki den 


Bario, cu ta forma parti di campaña nacional ‘Limpi Limpi”, ta un evento unda ta pone baki 
di desperdicio na diferente districtonan rond di Aruba. 


E meta di e evento aki ta pa conscientisa nos poblacion riba separacion di desperdicio 
y e importancia di esaki. Pues ora di separa desperdicio, nos ta yuda e procesamento 

di reciclahe cana mas eficientemente y alabes, ta percura pa menos contaminacion 
С den nos medio ambiente. 


Diasabra ultimo entre 7'or pa 11'or di mainta un cantidad grandi di persona, un total 

di 541 auto, a bin haci uzo di e oportunidad pa trece desperdicio pa procesamento. 

A logra colecta 79 baki di desperdicio separa cual entre nan desperdicio di 
construccion, metal, e-waste, greenwaste, bulkwaste, taira y hasta carton. 


Ministerio di Naturalesa ta sumamente contento cu e cantidad significante 
di desperdicio cu a ser colecta y awor lo por wordo procesa 
debidamente. Esaki ta desperdicio di cual un gran parti por a 
termina den nos naturalesa. 


E recepcion excepcional di Baki den Bario ta un muestra 
cu nos comunidad ta dispuesto pa adopta practicanan 

sostenibel. Separacion di desperdicio ta un concepto 
relativamente nobo den nos comunidad y ta algo cu 
lo tuma cambio di mentalidad pa por implementa 
structuralmente. 


Minister Arends ta recorda tur esnan cu ta desea di 
haci uzo di Baki den Bario pa haci e preparcionnan 
necesario den dianan prome cu e evento. Di e 
manera ki por evita pa yega laat na e evento y no 
logra deposita desperdicio. Esnan cu a prepara 
bon di antemano a logra pasa Baki den Bario 
mas cu un biaha entre 7'or pa 11'or di mainta. 


Tambe un recordatorio cu durante cada 
evento di Baki den Bario lo tin un stand 
di FPNC (Fundacion Pa Nos Comunidad) 
unda cu lo acepta articulonan den bon 
estado cu por haya di dos uzo cerca un 
doño nobo. Articulonan acepta ta, entre otro, 
muebles, paña y со”! hunga. 


-1- Adicionalmente, Serlimar lo tin un stand unda 
su clientenan por bin regla nan cuenta di pago y 
solicita transportacion di nan desperdicio den caso cu no 

por trece nan mes. E servicio di transportacion di desperdicio 
tambe ta telefonicamente. 


E siguiente edicion di Baki den Bario lo tuma luga dia 4 di 
November den districto di Savaneta na Veld di Undesa y lo 
conitnuate dia 16 di december 2023 den diferente otro districto. 
Pa mas informacion tocante e desperdicio cu ta wordo 

acepta y e fechanan por bishita https://trashtocasharuba. 
org/limpilimpi . 

Amara Moduro 


MINISTER 


Durante Conferencia di prensa extraordinario: 
Minister di Finansa a presenta e 
'E Nota di Fin di Aña 2023' 

Та aplica maneho di 'meevaller' pa prome biaha 


Dialuna atardi Gobierno di Aruba a yama un conferencia di 
prensa extraordinario cu e topico 'Resultado di maneho 
financiero 2023" na unda tur Minister di Gabinete Wever-Croes 
tabata presente pa asina comparti informacion riba e resultado 
financiero cu a wordo entrega na Parlamento den forma di 
un Nota di Fin di Aña 2023 den cual ta aplica e maneho di 
'meevaller' pa prome biaha. 


Nota di Fin di Aña 2023 

Minister Maduro di Finansa a splica cu e Nota di Fin di Aña 
2023 a keda entrega na Parlamento den cual por mira un 
adaptacion di e cifranan di Presupuesto 2023 conforme nan 
realisacion. Sinembargo e cambio principal cu e Nota di Fin 


di Aña 2023 ta contene, ta e aplicacion pa prome biaha di e 
maneho presupuestario di 'meevallers' ancra den e Protocol 
di aña 2018 entre Aruba y Hulanda. Segun e maneho di 
'meevallers,' tur resultado riba e surplus di 1% di GDP den 
presupuesto, por wordo uza 50% pa paga debe y 50% pa por 
haci extra inversion. 
Maneho di 'meevaller' den Presupuesto 2023 

E mandatario a sigui splica cu den aña 2023 ta e prome biaha 
cu Aruba ta haya su mes den e situacion unda cu nos tin un 
surplus cu ta mas halto cu 1% di GDP. Na september ultimo, 
ora cu Parlamento a haci cambio na e Presupuesto 2023 di 
Pais Aruba, por a constata cu e surplus tabata na 1.3% di nos 
GDP. Awor cu ta actualisa e cifranan conforme nan realisacion, 
nos por mira cu e surplus a bira 1.8% di nos GDP. Riba e 0.8% 
di surplus cu ta equivalente na 50.2 miyon florin, lo bay aplica 
e maneho di 'meevaller.' Di e manera aki 50%, cual ta suma 
25.1 miyon ta wordo destina pa paga debe, y e otro 50% ta bay 
pa por haci extra inversion. 


Den aña 2023 tin 47 miyon florin disponibel pa inversion 

Aplicando e maneho di 'meevallers' nos por constata cu den 
Presupuesto 2023 di Pais Aruba lo tin un suma total di 47 
miyon florin disponibel pa por wordo inverti den proyectonan 
cu ta mehora e servicio publico na comunidad. Minister 
Maduro a splica cu den e Nota di Fin di Aña 2023 tin un lista di 
e extra inversionnan cu por wordo realisa cu 25.1 miyon florin 
cu а bira disponibel door di aplica e maneho di 'meevaller.' 
Ta trata di inversionnan cu a wordo evalua pa un comision di 
Departamento Economico y Departamento di Finansa cu ta 
scrutina tur inversion y ta fiha un prioridad conforme necesidad. 

Continuacion UN TOTAL DI 47 MIYON FLORIN.... 


Cambionan den Ministerio di Finansa y Cultura 

Pa locual ta cambionan den e Nota di Fin di Aña 2023 pa e 
Ministerio di Finansa y Cultura, e mandatario por informa cu a 
aloca 2.4 miyon florin di e post di 'Fiansa di Estudio' pa asina 
por cubri gastonan incidental di salario na SABA. 


Banda di esaki den Ministerio di Finansa y Cultura, Centrale 
Accountants Dienst (CAD) lo haya un inversion exra di 25 mil 
florin pa un hefboom automatico. 


Trabou den ekipo ta duna su fruto 

Na final di su splicacion, Minister di Finansa a tuma tempo 
pa gradici e ekipo di profesionalnan den Gobierno cu a bin ta 
haci un trabou grandi na bienestar di Aruba. E manera serio 
cu a trata cu Aruba su finansa publico desde aña 2018, awe 
ta duna su fruto na unda cu ta sali di un situacion di deficit pa 
bay na surplus den presupuesto, y tambe por yega na aplica 
e maneho di 'meevaller' den cual ta realisa fondonan extra pa 
baha debe y haci inversionnan necesario. Un logro grandi pa 
nos Pais danki na e trabou den ekipo. EEEE 


PRESUPUESTO $ 


2023 


NOTA DI FIN DI AÑA 2023 Y SEGUNDO CAMBIO 


DI PRESUPUESTO 2023 


Gobierno di Aruba 


Nota di Fin di Aña 2023 y Segundo Cambio 
di Presupuesto 2023 


Cambio principal ta ehecucion di e maneho di 


'"meevaller' manera palabra den Protocol 2018. 


Tur locual ta riba e 1% di surplus ta bay 
50% pa inversion y 50% pa paga debe. 


PRESUPUESTO 2023 ано 


SEGUNDO CAMBIO 
MIYON 


PERSONAL 


NECESIDAD 
FINANCIERO 


SALDO FINANCIERO 
CUAL TA +1.0% DI NOS GDP 


Nota di Fin di Afia 2023 y Segundo Cambio 
di Presupuesto 2023 


A actualisa e cifranan conforme realisacion y esaki 
a produci un surplus di 1.8% di GDP. 
Riba e 0.8% cu ta 50.2 miyon florin 
lo aplica e maneho di 'meevaller'. 
Di esaki 50% ta bay pa paga extra riba e debe, 
cu ta 25.1 miyon florin. 
E otro 50% cu ta 25.1miyon florin, 
ta bay pa haci extra inversion. 


Nota di Fin di Aña 2023 y Segundo Cambio 
di Presupuesto 2023 


CAMBIONAN DI MINISTERIO FIC: 

Siman pasa Minister President у 
Minister di Finansa a reuni cu e team di 
Departamento di Impuesto DIMP hunto 
cu e compania Gravity IT cu ta yuda cu e 
trayecto di digitalisacion di DIMP. Hunto a 
repasa e cambionan atraves di e añanan 
cu a hiba cu awe basta proceso fiscal 
na nos Pais ta digitalisa na un manera 
exitoso. 


Trayecto di 2017 pa 2023 

Tabata na aña 2017 cu a introduci e 
sistema di SAP na DIMP cu cual a 
cuminsa digitalisa e impuesto y primanan 
cu ta wordo paga tur luna. Despues 
a sigui cu e impuestonan di tur aña y 
e sistema automatisa di BO Impuesto 
(BOi) na aña 2019. Den aña 2019 tambe 
a aplica e cambionan pa haci e Reforma 
Fiscal | posibel. 

Durante e pandemia den añanan 2020 
y 2021, e sistema a mustra su balor 
tambe facilitando e Alivio Fiscal | y Il na 
comunidad, y e'cross check' necesario pa 
facilita e trabou di SVB pa brinda Subsidio 
di Salario na comercio, na momento cu 
e contacto fisico tabata casi imposibel 
pa motibo di, por ehempel, e 'shelter in 
place' aplica pa cuida e salud publico. 
Den aña 2022 a haci e preparacion 
tecnico necesario pa por a implementa e 


Minister President y Minister Di Finansa 
a wordo informa di e 


TRAYECTO EXITOSO DI 
DIGITALISACION 


na Departamento di Impuesto 


Reforma Fiscal Il cu a resulta den e Plan 
di Impuesto 2023 na comienso di aña 
2023. Den e mesun aña aki a introduci 
'BBO na frontera' y e resultado te awo 
ta mustra cu e implementacion tecnico 
tabata uno exitoso. 


Den 2023 bay dilanti 

Den e tempo nos dilanti mas proceso 
fiscal na DIMP lo wordo digitalisa pa 
asina por crea e eficiencia necesario. 
Ainda den aña 2023 ta e intencion pa 
introduci e posibilidad pa haci 'bezwaar' 
online. Den aña 2024 lo digitalisa e 
impuesto riba ganashi y impuesto riba 
dividendo. Tambe lo traha riba e parti 
di seguridad electonico na e MFAnan. 
Na aña 2025 bay dilanti lo traha riba e 
integracion di DIMP cu e registronan 
importante manera Censo, Camara di 
Comercio, SVB, DOW, DLV y DIP. Pa e 
tempo eynan tambe lo kier introduci e 
'feature' di 'pay пом den BOI. Lo traha 
tambe riba e uzo di 'analytics' pa mehora 
cumplimento (compliance), lo contempla 
pa upgrade e sistema di SAP y bay 
over na e sistema di Cloud pa warda 
informacion. 


Mas trabou tumando luga pa mehora 
servicio 


Banda di e trabounan di digitalisacion, tin 
hopi trabou ta wordo haci pa por mehora 
e servicio di DIMP na comuniddad. 
Recientemente DIMP a logra surpasa e 
retraso cu tabata existi 40 aña largo den 
procesa pago di restiticion di impuesto 
riba entrada. Den aña 2023 pa prome 
biaha ta logra paga restitucion di aña 
2022 den apenas algun siman despues 
di a yena e aangifte. Un asunto cu ta 
wordo traha riba dje ta e sistema di 
telefoon di DIMP cu ta den su fase final 
pa keda cla pa asina por brinda un miho 
servicio. Ta preparando tambe un "task 
force' pa atende cu e atraso den atende 
e cartanan di obhecion. Tur e trabounan 
aki ta wordo haci simultaneamente pa 
asina por mehora e servicio di DIMP na 
comunidad. 


Ta gradici e ekipo di DIMP y Gravity IT 
Minister Maduro ta gradici e ekipo di 
DIMP y tambe e compania Gravity 
IT pa tur e esfuerso cu ta wordo haci 
pa e implementacion di e trayecto di 
digitalisacion na DIMP por tabata exitoso. 
Ya caba Pueblo a cuminsa mira e fruto di 
e trabounan haci y pronto esaki lo ta mas 
visibel ora cu sigui cu e ultimo fasenan di 
e proyecto. Masha danki pa tur esfuerso 
haci na bienestar di Aruba. MEN 

Geoffrey Wever 


MINISTER 


A inicia cu trabou di instala 
luznan nobo den Caya pa 


ELEVA SEGURIDAD 
DEN CAYA 


Diamars 24 di october DOW a inicia cu e proyecto instalacion di 
luznan nobo y adicional den Caya Betico F. Croes. E instalacion 
ta inclui 50 palo di luz nobo reemplazando esnan existente y 
cu no ta funciona debidamente. 


Minister di Asuntonan Economico, Sr. Geoffrey Wever, ta 
contento di mira e inicio di proyecto di iluminacion, mirando 
cu esaki tin basta tempo den planificacion. E mandatario a 
splica cu e proyecto di revitalisacion di Oranjestad ta consisti 
di diferente proyectonan cu hunto mester trece un impacto 
positivo den centro di ciudad. Pa ambos San Nicolas y 
Oranjestad, iluminacion y seguridad ta importante pa cual a 
escohe pa atende cu e reto aki inmediatamente. 


Pa atende cu e aspecto di seguridad pa hasi caya Betico F. 
Croes mas atractivo anochi, a haci un inversion di mas di 60 
mil florin pa iluminacion. 


Fuera di iluminacion, tin otro proyectonan di infrastructura plania 
y tambe den ehecucion. Un ehempel di esaki ta e proyecto di 
Wilhelminastraat y Columbusstraat, cual pronto — finalmente — 
lo termina., e projecto aki ta atende cu accesibilidad, crea mas 
espacio publico, facilidad di permiso pa precario, percura pa 
mas limpiesa y expansion di parkeo, cu tin e meta principal di 
drecha e atmosfera empresarial den e area. 


Minister Wever ta indica di ta na altura cu tin diferente reto pa 
atende cu nan den e cuadro di revitalisacion den e area, y cu 
esaki tin su debido atencion. Ta trahando duro cu diferente 
gruponan envolvi pa atende cu proyectonan realisabel a corto 
plaso, mientras ta preparando pa e proyectonan mas duradero 
y a largo plaso. 


Colaboracion entre sector priva y gobierno ta keda esencial 
den realisa un centro di ciudad revitalisa, cu destinacion 
pa haci Oranjestad un centro di gastronomia y vivienda. E 
mandatario ta gradici tur esnan envolvi pa nan esfuerso, y e 
comerciantenan ра nan pasenshi y comprension. mm 

Den bataya contra cancer, 


forsa y speransa ta uni nos tur. 
Hunto nos por vence e desafio qki. 


Keda fuerte, sigui kere, 
y laga bo animo inspira otro. 
Bo no ta so den e lucha qki. 


#closethecaregap 

Cuerpo Policial su 
Unidad di Mobiele Eenheid a ricibi nan 

Minister di Husticia у Asuntonan Social sr. Rocco Tjon, 
conhuntamente cu Korpschef sr. Ramon Arnhem, a bishita 
Bureau Rampen Bestrijding (BRA)pa asina presencia e entrega 
di e bus completamente nobo pa Cuerpo Policial di Aruba, pa 
e unidad Mobiele Eenheid. Esaki ta un di e proyectonan cu 
Ministerio di Husticia y Asuntonan Social a percura pa ehecuta 


pa loke ta Cuerpo Policial, mirando e necesidadnan cu nan tin. 
Pa prome biaha, Cuerpo Policial di Aruba lo tin un bus asina, 
pa e unidad Mobiele Eenheid, caminda a tene cuenta cu tur e 
rekisitonan cu tin pa loke ta trata e unidad aki. 


Manera ta conoci Mobiele Eenheid tin un rol sumamente 
importante pa loke ta trata mantene orden publico, y pa e 
motibo aki a percura pa adkiri e bus aki, cual ta cumpli cu tur 
e rekisitonan di loke nan tin mester pa nan propio siguridad, y 
consecuentemente pa por mantene orden y siguridad pa tur 
esnan na e evenemento caminda nan lo patruya. 


E bus aki ta un inversion di alrededor di mey miyon florin, y 
ta cumpli cu e parti di bulletproof, camara, heat sensors, y di 
paden e personal lo por wak kico ta pasa pafo, y asina nan por 
ta miho prepara pa nan propio siguridad. 

Continuacion BUS NOBO COMPLETAMENTE EKIPA.... 


Pa e motibo aki, a percura pa obtene mas fondo pa Cuerpo 
Policial, pa asina por ehecuta tur e proyectonan cu ta necesario 
pa garantisa na prome luga e siguridad di nos comunidad, pero 
tambe di nos Agentenan Policial. 


Pa por a logra ehecuta e proyecto aki, e tawata hopi importante 
di por a conta cu e input di Cuerpo Policial mes, pa asina sa 
kico ta e necesidadnan cu nan tin pa por aloca e fondonan 
debidamente pa adkiri e bus aki. 


Banda di esaki, nos ta gradici BRA tambe, pa a facilita henter 
e proceso pa trece e bus aki Aruba den un tempo record, como 
cu nan tawata tin e contacto cu e compania na Merca cu ta 
duna e servicio aki. 


Un pabien pues na Cuerpo Policial y e unidad di Mobiele 
Eenheid, cu e bus nobo aki, caminda nos ta sigur cu nan lo 
haci bon uzo di dje, pa nan propio siguridad y e siguridad di 
henter pueblo di Aruba. MN 

MINISTER AN 


Minister Endy Croes Ta Gradici 


SRA. VIOLA HEUTGER ` 


pa tur su trabou eherci como rector 
di Universidad Di Aruba 


Recientemente, Minister di Enseñansa y Deporte Endy Universidad di Aruba y Minister Endy Croes a gradicie pa e 

Croes a reuni cu Sra. Viola Heutger cu ta e rector actual di айапап cu el a traha como rector na Universidad di Aruba. 

Universidad di Aruba. Sra. Heutger a entrega Minister Endy 

Croes un bunita buki Sagrado Secular y ta trata di e historia Durante e reunion, Sra. Heutger a duna algun conseho pa 

completo di e Universidad di Aruba di tempo cu el a wordo Universidad di Aruba y a indica cu e lo keda den contacto pa 

funda te cu awo. algun proyecto cu e ta desea di termina y a pidi e mandatario 
di Ensefiansa pa sigui atende cu esakinan debidamente pa 


Banda di esaki, a entrega un Jaarrekening di Universidad di par realisa ë bunita proyseronam aki 


Aruba y a cumpli cu diferente aspecto di esaki. Desde e luna 


Finalmente, Minister Endy Croes ta desea Sra. Viola Heutger 
di november Sra. Heutger no lo trahando mas como rector di y 9 


hopi exito den su futuro carera. 

Minister Endy Croes a anuncia cu 


LO CONSTRUI UN SCOL 
COMPLETAMENTE NOBO PA 
JULIANA SCHOOL 


Y lo termino fose 2 di e proyecto di mon plaoisir college һауо 


Dialuna anochi durante Conferencia di Prensa di Gobierno 
di Aruba, Minister di Enseñansa y Deporte Endy Croes a 
anuncia dos proyecto grandi pa enseñansa pa e aña entrante. 
Primeramente, e mandatario di Enseñansa a señala cu lo 
construi un scol di 6.7 miyon florin completamente innovativo 
pa Juliana School. 


Manera ta conoci, e scol ta cera desde aña 2016 y desde e 
tempo ey e team di Juliana School ta den un otro edificio. 
Gobierno di Aruba a traha hopi duro riba esaki. A traha un 
plan y tabata sperando e fondo necesario pa por inicia cu e 
proyecto di construccion di Juliana School. Aña pasa october, a 
involucra e staf di Juliana School den e proyecto aki pa evalua 
si nan ta desea pa tin un scol tradicional manera nan tabatin 
antes of un edificio nobo. 


E ekipo di Juliana School a opta pa un scol completamente 
innovativo y di e forma aki e architect a diseña e proyecto. 
Siguientemente, Minister Endy Croes a anuncia cu ta bay inverti 


2.6 miyon florin pa continua cu fase 2 di e proyecto di Mon 
Plaisir College Havo. Manera no sa, Mon Plaisir College Havo 
a inicia desde aña 2020-2021 cu un proyecto di construccion, 
pero pa motibo di fondo no por a continua cu e segundo fase. 


Te cu awe Mon Plaisir College Havo ta huur un otro edificio 
cu no ta diseña pa haya les y no ta apropia pa e alumnonan. 
Ministerio di Enseñansa a traha duro pa por continua cu fase 2 
di e proyecto di Mon Plaisir College Havo, pa asina pronto ful 
e team por ta den nan edificio completamente nobo. 


Cu esaki ta cumpliendo cu recomendacion 3 di Doorlichting 
Rapport, cual ta indica cu mester tin un insfrastructura adecua 
pa nos enseñansa. 


Minister di Enseñansa Endy Croes ta gradici Gabinete Wever- 
Croes Il cu a traha hopi duro pa pone fondo disponibel pa e 
proyecto di construccion di e dos (2) scolnan aki entrante aña 
2024. 

Nomber у Fam 
Fecha di Nacemento /Edad 


— ——_ vp. 


participacion ta gratis 


Minister Endy Croes ta lansa e 


CONCURSO DI KLEUR PA 
SCOL PREPARATORIO 


Stima Bo Mascota 2023 


Despues di un exitoso Concurso di Pintamento pa scol basico cu a 
culmina diahuebs 19 di october 2023, Minister di Ensefiansa Sr. Endy 
Croes, ta lansa e Concurso di Kleur pa tur scol preparatorio. 


Na augustus cu a lansa e Concurso di Pintamento pa scol basico a 
anuncia cu na e luna di october sea Minister Endy Croes of Minister 
Ursell Arends lo lansa e Concurso di Kleur pa scol preparatorio. Algun 
siman atras, Minister Ursell Arends a laga e concurso den man di colega 
Minister Endy Croes cu awe ta lansa esaki. 


Desde afia 2020, e muchanan di scol preparatorio ta wordo inclui den 
e concursonan cu Gabinete Wever-Croes ta lansa cu tin como meta 
pa sigui conscientisa comunidad, e biaha aki nos muchanan mas 
chikito specialmente, cu nan mascota merece hopi amor y bon cuido. 
Si cuminsa inculca e amor pa mascota den nos muchanan, esey ta 
garantisa un miho futuro pa locual ta trata un escogencia responsabel 
si ta tuma un mascota si of no y e cuido debido di un mascota door di 
su dofio. 


Na afia 2020 e tabata un Concurso di Pinta y Kleur pa e muchanan di 
scol preparatorio te cu afia 3 di scol basico. Na 2021 tabatin 2 concurso, 
un apart pa scol basico y un concurso di kleur pa scol preparatorio lansa 
conhuntamente cu Purina, caminda mas cu 100 “kleuters” a participa. 
Afia pasa Gobierno di Aruba a bolbe haci un concurso combina di pinta 
& kleur pa e muchanan di scol preparatorio te cu afia 6 di scol basico 
y e afia aki atrobe Gobierno di Aruba a haci 2 concurso apart, esun di 
scol basico ta tras di lomba y awo ta toca turno na tur scol preparatorio. 


E pintura cu e muchanan mester kleur ta un disefio di Sr. Armando 
Goedgedrag, similar cu esun di afia 2021, pero simplifica, special pa 
“kleine kleuters” por participa cu smaak. 

Riba e pintura bo por mira un veterinario femenino cu 2 cacho, 1 pushi 


y 1 pisca rond di dje. Hasta por mira cu un di e cachonan recientemente 
a wordo opera: e tin su “cone” bisti pa e no por mishi cu su herida. 
Esaki ta pa mustra cu e ta masha normal pa laga sterilisa bo mascota; 
algo sumamente importante pa realisa, cual ta un tremendo manera 
pa yuda controla e populacion di cacho. Den “background” por mira un 
“oud Arubaans huisje” y un tiki di Aruba su naturalesa. 


Participacion ta gratis y ta habri pa tur mucha cu ta bay scol preparatorio. 
Lo tin premio pa “kleine kleuter” y pa “grote kleuter” a base di nan edad 
(4, 5 y 6 айа di edad). Е esfuerso di cada mucha di 4, 5 y 6 aña cu ta 
bishita scol preparatorio ta conta. Si entrega mas cu un formulario pa 
cada participante, e comision lo saca 1 so afo pa participa. 


E muchanan por pinta mas cos si nan ta desea, por ehempel un cura, 
mas cadushi, mas nubia etc. Ta p'esey e espacio rond ta poco habri 
ainda. 


“Mi kier encurasha tur scol preparatorio pa incorpora e kleurmento den 
oranan di kleur na scol mes y asina laga e muchanan participa na scol 
mes”, Minister Endy Croes a expresa. 


Muchanan tin te dia 5 di december 2023 pa entrega nan formulario di 
participacion na un di e siguiente luganan: MFA Noord, MFA Paradera, 
MFA Santa Cruz, MFA Savaneta, Oficina di Gobierno Edison Briesen 
na San Nicolas of na Bestuurkantoor Oranjestad. 


Dia 19 di december, net prome cu vakantie di Pasco, lo anuncia e 
ganadonan riba e pagina di Facebook di Gabinete Wever-Croes y 
tambe riba e pagina di Facebook Stima Mi Mascota. E dia aki lo manda 
un e-mail pa e scolnan pa nan por avisa e alumnonan y si esaki no a 
wordo anuncia ainda, lo anuncia e fecha di entregamento di premio 
tambe. Ban haci e concurso aki un exito! 


Dioronson 25 October 2025 


Gobierno Di Arubo to encurosho e scolnon 
po porticipo den e proyecto di innovocion 
di EDUTECH FUND 


A ALOCA AFL. 
400,000 MIL PA E 
PROYECTO AKI 


Dialuna ultimo, Minister Endy Croes hunto cu Prome Minister 
Evelyn Wever - Croes tabata presente na e conferencia di 
prensa di FUTURA. Na unda cu a anuncia e continuacion 
di e proyecto EduTech Fund. Minister Endy Croes a indica 
cu e ta un bunita proyecto cu ta resorta bou di Ministerio di 
Innovacion. 


FUTURA ta e departamento cu ta encarga cu e proyecto 
di EduTech. Manera ta conoci, e prome edicion tabata uno 
sumamente exitoso cu a termina na final di aña escolar 2022 
— 2023. Durante e prome айа а ricibi un total di 50 aplicacion. 
Un comision independiente di profesional tabatin e tarea pa 
saca e 12 proyecto piloto di innovacion ganado. EduTech 
Fund ta stimula innovacion, tecnologia, y interactividad den 
scolnan di Aruba. 


Via EduTech Fund, scolnan di Aruba por aplica pa haya 


subsidio pa proyectonan piloto di innovacion cu a wordo 
traha door di nan mesun maestro- y/of studiantenan. Minister 
Endy Croes a enfatisa cu e ta sostente e proyecto aki, cu ta 
stimula tecnologia, innovacion y interactividad entre scolnan. 
E parti mas bunita di e proyecto aki ta cu e ideanan ta nace 
na e scolnan mes entre maestro-, alumno- y mayornan. Nan 
ta esnan cu sa kico tin mester na nan scol. E aña aki un bes 
mas EduTech Fund a aloca Afl. 400,000 mil pa e proyecto 
aki. 


Pa conclui, Minister Endy Croes ta gradici Minister Presiden 
Evelyn Wever- Croes си a aloca e fondonan bou di FUTURA. 
Tambe, mandatario di Enseñansa y Deporte ta gradici 
FUTURA cu e bunita iniciativa aki. Alabes ta encurasha tur 
scol pa participa den prome ciclo di e proyecto cu ta cera dia 
17 di november proximo. Pa mas informacion por bishita e 
website www.edutecharuba.org 


ARMA BO MES CU 
BALOR Y NO LAG'E 
GARA BO DI SORPRESA 


М o spera pa cancer sorprende bo. 


Tuma control di bo salud y haci un 
mammogram. 


Deteccion tempran por salba bida 
y lo bo haya e forsa y resistensia pa 
enfrenta cualkier desafio cu curashi. 


Bo accion proactivo awe por suavisa e 
caminda pa un futuro mas saludabel. 


Duna prioridad na bo bienestar, y 
laga un mammogram ta bo escudo 
contra loke bo no ta spera. Brasa e 
poder di prevencion, y sigui briya cu 
speransa y curashi. 


2023 AÑA DI UNION Y POSITIVISMO! 


